cyanic-selkie/wikianc huggingface dataset:
Ներանձնային կոնֆլիկտ
Վասիլյուկի տեսությունը
Վասիլյուկի կարծիքով, ներքին կոնֆլիկտին հատուկ է արժեքային ապրումը (կոնֆլիկտը հանդիսանում է հենց արժեքային կենսական աշխարհի կրիտիկական իրավիճակ)։ Ընդ որում, առանձնացվում է արժեքային ապրման երկու տարատեսակ (կամ մակարդակ)։ Առաջին դեպքում փոխակերպվում է անհատի ամբողջ արժեքային-մոտիվացիոն համակարգը։ Որոշ դեպքերում, արժեքներին չհամապատասխանող մոտիվները մերժվում են գիտակցության կողմից, կամ արժեզրկվում են` կորցնելով իրենց նախկին նշանակությունը։ Երկրորդ տիպի արժեքային ապրումները հատուկ են արժեքային գիտակցության առավել բարձր մակարդակի վրա գտնվող անհատներին։ Այս դեպքում, ոչ թե արժեքն է պատկանում անհատին, այլ անհատն ինքը հանդես է գալիս որպես իրեն պարուրող արժեքի մաս, անհատը պատկանում է այդ արժեքին, որի մեջ էլ գտնում է իր գոյության իմաստը։
Ստարոտիմկինո
Ստարոտիմկինո (Старотимкино, Иҫке Тимкә), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Ներանձնային կոնֆլիկտ
Ներանձնային կոնֆլիկտի կոնստրուկտիվ և դեստրուկտիվ գործառույթներ
Կոնստրուկտիվ կոնֆլիկտներն անձնային մակարդակում ունենում են արդյունավետ և օպտիմալ, դեստրուկտիվները` անհատի անձնային կառույցներն ավերող դրսևորումներ։ Կոնստրուկտիվ են համարվում այն ներանձնային կոնֆլիկտները, որոնք բնութագրվում են կոնֆլիկտող կողմերի (ներանձնային բովանդակությունների) առավելագույն հնարավոր զարգացմամբ և կոնֆլիկտի հաղթահարման վրա ծախսվող անձնային ջանքերի նվազագույն ցուցանիշով։ Այնպես որ, կոնստրուկտիվ ընթացք ունեցող ներանձնային կոնֆլիկտն անձնային զարգացմանը նպատող կարևորագույն գործոն է։ Արդեն իսկ երեխայի զարգացման ընթացքում, ներանձնային կոնստրուկտիվ կոնֆլիկտները բարդացնում են հոգեկան կյանքը, նպաստում դրա անցմանը զարգացման նոր մակարդակների։ Դրական հանգուցալուծում ստացած կոնֆլիկտը կոփում է անձի կամային որակները, ձևավորում բնավորության նոր, արդյունավետ գծեր, նպաստում անձի կայուն ուղղվածության և համապատասխան ինքնագնահատականի ձևավորմանը։
Ստարոտիմկինո
Բնակչությունը 2009 թվականին գրանցված տվյալներով կազմում էր 550 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բալտաչևսկի շրջանի բնակավայրեր
Ներանձնային կոնֆլիկտ
Ներանձնային կոնֆլիկտի կոնստրուկտիվ և դեստրուկտիվ գործառույթներ
Դեստրուկտիվ ներանձնային կոնֆլիկտներն այն կոնֆլիկտներն են, որոնք խորացնում են ներհոգեկան բովանդակությունների պառակտումը, առաջ են բերում կենսական ճգնաժամեր և նևրոտիկ հակազդեցություններ։ Այս առումով չափազանց կարևորվում է ներանձնային կոնֆլիկտի տևողության, հաճախության, սրության չափանիշները։ Երկարատև ներանձնային կոնֆլիկտները կարող են հանգեցնել գործունեության արդյունավետության իջեցմանն ու անձի զարգացման արգելակմանը։ Հաճախակի կրկնվող կոնֆլիկտներն անձի մոտ առաջ են բերում անինքնավստահություն, թերարժեքություն, կյանքի իմաստի կորուստ։ Սուր ներանձնային կոնֆլիկտները դրսևորվում են ագրեսիվության, տագնապայնության, գրգռողականության մակարդակի բարձրացմամբ, միջանձնային հարաբերությունների ապակառուցմամբ։
Ներանձնային կոնֆլիկտների դեստրուկտիվ դրսևորումներից առավել սարսափելի են այն կոնֆլիկտները, որոնք արտահայտվում են որպես նևրոտիկ կոնֆլիկտներ։ Այս դեպքում անձը կարծես հանձնվում է կոնֆլիկտին, որը վերածվում է անձի հիմնառանցքին, տիրում է նրան` բոլոր անձնային դրսևորումները ենթարկեցնելով իրեն։ Այս տիպի կոնֆլիկտները նկարագրվում են խորհրդային հոգեբան Մյասիշչևի «Անձ և նևրոզներ» աշխատության մեջ ։
Ներանձնային կոնֆլիկտ։ Ինքնասպանություն
Խոսելով ներանձնային կոնֆլիկտի դեստրուկտիվ դրսևորումների մասին անհրաժեշտ է նշել, որ որոշ դեպքերում դրանք կարող են հանգեցնել ինքնասպանության (կամ ինքնասպանության փորձի)։ Ինքնասպանությունն, այս դեպքում, սուբյեկտիվորեն ընկալվում է որպես կոնֆլիկտից (և դրանից բխող հոգեհուզական լարված վիճակից) դուրս գալու միակ միջոց։ Ընդ որում, այստեղ չափազանց մեծ դերակատարում ունեն սուիցիդենտի անձնային առանձնահատկությունները (բնավորությունը, հոգեֆիզիկական չափանիշներն ու վիճակները, հուզական հակազեցությունների ու վիճակների ուժաբանական բնութագրիչները, արժեքային համակարգը)։ Իհարկե, ներանձնային կոնֆլիկտն ինքնասպանության փորձի միակ պատճառը չէ, ինչպես նաև ինքնասպանությունը` ներանձնային կոնֆլիկտից միակ ելքը։ Այնուամենայնիվ, որոշ գործոններ, գումարվելով, հանգեցնում են սուիցիդալ դրսևորումների, որպես այդպիսի գործոն կարող է հանդես գալ ներանձնային կոնֆլիկտը։
Ինքնասպանության (կամ ինքնասպանության փորձի) միջոցով ներանձնային կոնֆլիկտը հանգուցալուծելու գործընթացում առանձնացվում են երկու հաջորդող փուլեր (Բոյենկո)՝ նախապոզիցիոն և սուցիդալ։ Նախապոզիցիոն փուլը բնութագրվում է չափազանց բարձր հոգեկան լարվածությամբ, անձի, կոնֆլիկտից դուրս գալուն ուղղված ակտիվ գործողություններով։ Այս փուլում, երբ գործադրված ջանքերը չեն պսակվում հաջողությամբ, ձևավորվում է կոնֆլիկտի անլուծելիության պատկերացում։ Անձը հայտնվում է անհույս, անելանելի վիճակում, կորցնում է կյանքի իմաստը, և ընդհանրապես, գունազրկվում է կարծես նրա ամբողջ կյանքը։ Այդուհանդերձ, այս փուլը զերծ է ինքնասպանության մասին մտքերով, որոնք արգելափակվում են դեռևս գործող պաշտպանական մեխանիզմների կողմից։
Կոնֆլիկտների, և մասնավորապես` ներանձնային կոնֆլիկտների դեպքում օգնում է հոգեթերապիան։ Ընդ որում, հոգեթերապևտիկ բազմաթիվ ուղղություններում ներանձնային կոնֆլիկտը դիտարկվում է որպես հոգեկան առանձին բովանդակությունների (մոտիվացիոն, հուզական, կոգնիտիվ, վարքային) բախում։
Ծանոթագրություններ
Կատեգորիա:Կոնֆլիկտ Կատեգորիա:Հոգեբանություն
Նշենու ծաղկած ճյուղեր
«Նշենու ծաղկած ճյուղեր» (Amandelbloesem), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից, որը ստեղծվել է Սեն Ռեմի դե Պրովանսում 1890 թվականին։ Յուղաներկով կտավի չափերն են 73,3 × 92 սմ։ «Նշենու ծաղկած ճյուղեր» ստեղծագործությունն այսօր պահպանվում և ցուցադրվում է Վան Գոգի թանգարանում (Ամստերդամ, Նիդերլանդներ)։
Պատմություն
1890 թվականի հունվարի 31-ին Թեոդորուս վան Գոգը (նա նկարչի եղբայրն էր) գրեց Վինսենթին իրենց որդու ծնունդի կապակցությամբ, որին անվանել են Վինսենթ Վիլլեմ ի պատիվ հորեղբոր։ Վինսենթ վան Գոգն անմիջապես ձեռնամուխ եղավ նոր կտավ ստեղծելուն, որը նպատակադրվել էր նվիրել իր փոքրիկ եղբորը։ Վինսենթի մտադրությամբ այդ կտավը փակցվելու էր ամուսինների մահճակալի վերևում և խորհրդանշելու էր նոր կյանքի սկիզբը։ Դրա համար էլ կտավի սյուժեում ընտրվեց նշենու ճյուղեր, քանի որ դրանք շատ վաղ են սկսում ծաղկել և խորհրդանշում են գարնան ու նոր կյանքի խորհրդանիշեր։
Ու նա սկսեց աշխատել կտավի վրա բավականին գերլարված վիճակում և նույնիսկ հուզմունքի պատճառով նյարդային ցնցումների մեջ էր ընկնում։
1888 թվականի մարտին նկարիչը տեղափոխվում է Առլ։ Այստեղ նա հիանում է ծաղկած ծիրանենիների, դեղձենիների և սալորենիների այգիներով։ Ծաղկած ծառերը հաճախակի են հանդիպում նկարչի կտավներում։ Սակայն «Նշենու ծաղկած ճյուղեր» նկարը արտասովոր է Վինսենթ վան Գոգի արվեստում։ Թվում է, թե ճյուղերը լողում են երկնաթույր երկնքի ֆոնին. այստեղ փիրուզագույն երանգավորում կա։ Սակայն երկինքը պարզ չէ. կամ դիտողը տեսնում է ծառի հատվածը, կամ էլ ճյուղերը դրված են սկահակի մեջ, ինչպես ավելի վաղ ստեղծված նկարներում։ Նկարի գրեթե ամբողջ տարածությունը լցված է ճյուղերով, որոնք ընդգծված են սև ուրվագծերով ։ Ե՛վ կտրուկ ուրվագծերում, և՛ ճյուղերի դասավորվածությունում զգացվում է ճապոնական գեղանկարչության ազդեցությունը, որի հետ Վինսենթը ծանոթացել է դեռևս Փարիզում եղած տարիներին։ Ի դեպ նա և Տեոն իրենց անձնական հավաքածուում ունեին ավելի քան 400 ճապոնական փայտափորագրական նյութեր։ Այսօր դրանք բոլորը ցուցադրվում են նկարչի ամստերդամյան թանգարանում՝ Վան Գոգի թանգարանում։
Ներկայումս նկարը ցուցադրվում է Ամստերդամ քաղաքի Վան Գոգի թանգարանում։
Պատկերասրահ
Ավելի վաղ ստեղծված կտավներ․
Արտաքին հղումներ
Կատեգորիա:Վինսենթ վան Գոգի նկարներ Կատեգորիա:Վան Գոգի թանգարանի նկարներ Կատեգորիա:1890 նկարներ Կատեգորիա:Նիդերլանդների արվեստ
Թարաթիբ
Թարաթիբ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Ուբունտու ծրագրաշարերի կենտրոն
Ուբունտու ծրագրաշարերի կենտրոն (Ubuntu Software Center), ծրագրաշարեր բեռնելու և տեղադրելու համար նախատեսված համակարգչային ծրագիր Ուբունտու օպերացիոն համակարգում։ Առաջին անգամ ներկայացվել է Ուբունտու 9.10 տարբերակում և երկարատև ժամկետում նպատակ ունի փոխարինել ներկայում գործածվող բոլոր մյուս ծրագրերին (ինչպես Սինապտիկը)։
Պատմական ակնարկ
Առաջին տարբերակը թողարկվել է 2009 թ․ օգոստոսի 21-ին՝ Ubuntu Software Store անվան ներքո։ Հաջորդ տարբերակը՝ 2.0-ն թողարկվել է 2010 թ․ ապրիլի 29-ին՝ որպես Ուբունտու 12.04-ի մաս։
Արտաքին հղումներ
Կատեգորիա:Ուբունտու
Ժուրա (դեպարտամենտ)
Ժուրա (ֆրանսերեն՝ Jura), դեպարտամենտ Ֆրանսիայի հարավ-արևելքում։
Պատմություն
Պատմականորեն, Ժուրան պատկանել է Բուրգունդիայի կոմսությանը, որը Ֆրանսիայում հայտնի էր որպես Ֆրանշ-Կոնտե։ Մինչև Լյուդովիկոս XIV-ի կողմից այս տարածքի նվաճումը մայրաքաղաքը Դոլ քաղաքն էր, հետո այն տեղափոխվեց Բեզանսոն։
Մինչև 13-րդ դարը Ժուրայի հարավի բնակչության 2/3-ը խոսում էր ֆրանկա-պրովանսերենի բարբառով։ Գյուղական վայրերում այն գործածվում էր նաև 20-րդ դարում։
Ժուրան Ֆրանսիական հեղափոխության ժամանակ 1790 թ. մարտի 4-ին ստեղծված առաջին դեպարտամենտներից մեկն է։ Բնակչությունը 250.8 հազար մարդ է։
Աշխարհագրական տվյալներ
Սահմանակից է Դու, Վերին Սոն, Կոտ դ'Օր, Սոն և Լուար, Էն դեպարտամենտներին, արևելքում՝ շվեյցարական Վո կանտոնին։ Ժուրա, Դու և Վերին Սոն դեպարտամենտներից ե կազմված Ֆրանշ-Կոնտե երկրամասը։
Քաղաքականություն
Գերագույն խորհրդի նախագահը Ժան Ռակինն է, ով ներկայացնում է Ֆրանսիայի Բազմազան աջ կուսակցությունը։
Տնտեսություն
Ժուրան խաղողագործական տարածաշրջան է։ Այստեղ արտադրվող գինիները յուրահատուկ և անսովոր են, ինչպես, օրինակ, vin jaune-ն («դեղին գինի»), որը հասունանում է խմորասնկից առաջացած flor կոչվող թաղանթի տակ։ Այս գինին պատրաստվում է խաղողի տեղական Savagnin տեսակից։ Այստեղ աճեցվող մյուս տեսակներն են՝ Poulsard, բաստարդո և շարդոնե խաղողները։
Զբոսաշրջություն
Ժուրայի լեռները գրավում են արշավի, դահուկային սպորտի, ինչպես նաև ձմեռային այլ սպորտաձևերի սիրահարներին։
Արտաքին հղումներ
Կատեգորիա:Ֆրանսիայի գավառներ Կատեգորիա:1790 հիմնադրումներ Ֆրանսիայում
(6897) Տաբեյ
(6897) Տաբեյ (Tabei), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 15-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,382057 ա. մ., առավելագույնը մոտենում է 1,9687 ա. մ. հեռավորության վրա և հեռանում 2,7954 ա. մ. ։ Արեգակի շուրջ մեկ ամբողջական պտույտ է կատարում 1342,85 երկրային օրվա ընթացքում, իր ուղեծրով շարժվելով միջինում 0,268087 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,62° անկյուն։
Անունը ստացել է ճապոնացի լեռնագնաց Ջունկո Տաբեյի պատվին ։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեն Վա ան Օժ
Բնակչությունը 2008 թվականի դրությամբ կազմում է 97 մարդ, բնակչության խտությունը` 32.55 մարդ/կմ²։ Բնակավայրը զբաղեցնում է 2.98 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 60 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 19։ Ակտիվության ցուցանիշը կազմում է 68,3 %։ 41 աշխատունակ մարդկանցից աշխատել է 37 անձ (21 տղամարդ և 16 կին)։ Գործազուրկ են եղել 4 անձ (2 տղամարդ և 2 կին)։ 19 անաշխատունակներից 6-ը եղել են աշակերտներ կամ ուսանողներ, 8-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մանյանո
Մանյանո (Magnano), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 376 մարդ (2008)։ Բնակչության խտությունը՝ 38 մարդ/կմ²։ Տարածքը կազմում է 10 կմ²։ Փոստային ինդեքս՝ 13887։ Հեռախոսային կոդ՝ 015։
Բնակավայրի հովանավորն է հանդիսանում Սան Սեքոնդոն։ Տոնը նշվում է օգոստոսի 29-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Էլիսոն Բրի
Էլիսոն Բրի Շերմերհորն (Alison Brie Schermerhorn, ), ավելի հայտնի է Էլիսոն Բրի անունով (Alison Brie), ամերիկացի դերասանուհի։ Բրին լայն ճանաչման է արժանացել հատկապես «Միություն» և «Խենթերը» ֆիլմերում խաղացած դերերի շնորհիվ ։
Կենսագրություն
Էլիսոն Բրի Շերմերհորնը ծնվել և մեծացել է Հոլիվուդում։ Նրա մայրը եղել է հրեա էր և դասավանդում էր Հարավային Կալիֆոռնիայի հրեական հասարակական կենտրոնում (Jewish Community Center), որի թատրոնում էլ կայացել է Էլիսոնի առաջին ելույթը։ Դա եղել է «Օզ երկրի կախարդները» ներկայացումը, որտեղ նա հանդես է եկել 5-6 տարեկանում։ Բրին ավարտել է Հարավային Փասադենայի ավագ դպրոցը և ընդունվել Կալիֆորնիական արվեստի համալսարանը : Էլիսոնը ուսման ընթացքում մասնակցում է ուսանողների փախանակում ծրագրին, դրա պատճառով էլ նա մի կիսամյակը անց է կացրել շոտլանդական Թագավորական ակադեմիայում։ Նա ավարտել է ուսումը 2005 թվականին և ստացել է բակալավրի աստիճան։ Միչև իր դերասանական կարիերան սկսելը  աշխատել է որպես անիմատոր մանկական միջոցառումների ժամանակ, նաև խաղացել է Կալիֆորնիայի թատրոններում՝ «Odyssey», «Write-Act» և «Rubicon  :
Անձնական կյանք
2017 թվականին մարտին Էլիսոնը ամուսնացել է դերասան՝ Դեյվ Ֆրանկոյի հետ։ Նրանք միչև ամուսնանալը հանդիպել էին 5 տարի ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ
Սպիտակ շոգենավը
«Սպիտակ շոգենավը» (Ак кеме, այլ անվանում՝ «Հեքիաթից հետո»), Չինգիզ Այթմատովի վիպակը։ Առաջին անգամ հրատարակվել է 1970 թվականին «Новый мир» ամսագրում (№ 1)։ Նույն թվականին վիպակը «Հեքիաթից հետո (Սպիտակ շոգենավը)» վերնագրով տպագրվել է գրողի «Վիպակներ և պատմվածքներ» միահատորյակում, որը լույս է տեսել «Молодая гвардия» հրատարակչությունում։
2013 թվականին ընդգրկվել է «100 գիրք դպրոցականների համար» ցանկում, որն առաջարկել է Ռուսաստանի Դաշնության կրթության և գիտության նախարարությունն ինքնուրույն ընթերցանության համար։
Սյուժե
Վիպակի գործողությունները տեղի են ունենում Ղրղզստանում։ Գլխավոր հերոսը յոթ տարեկան տղա է, որն ապրում է արգելոցի պահակատանը՝ Իսիկ Կուլ լճի ափին։ Եգեր Օրոզկուլը և նրա կինը՝ Բեկեյը (տղայի մորաքույրը), նրանով չեն հետաքրքրվում։ Միակ մարդը, որն անտարբեր չէ տղայի ճակատագրի նկատմամբ, Մոմուն պապն է՝ եգերի օգնականն արգելոցում։
Տղան կյանքում քիչ ուրախություն է տեսնում։ Նա զրուցընկեր չունի և իր մտքերը վստահում է անշունչ առարկաներին՝ քարերին, հեռադիտակին, դպրոցական պայուսակին։ Տղան որոշում, որ իր հայրը ծառայում է որպես նավաստի մի գեղեցիկ սպիտակ շոգենավի վրա, որը ժամանակ առ ժամանակ երևում էր լճի ալիքների վրա։ Տղան պատկերացնում է, որ վերածվում է ձկան և լողում սպիտակ շոգենավին ընդառաջ։ "Նա ունի երկու հեքիաթ։ Մեկն իրենն է, որի մասին ոչ ոք չգիտի։ Մյուսն այն է, որը պատմում էր պապը։ Հետո ոչ մեկը չի մնում։ Դրա մասին է խոսքը ։" Տղան հավատում է ևս մեկ պատմության՝ եղնիկի մոր հեքիաթին, որը ընտանիքի հովանավորն է։ Բայց մարալները, որոնց ղրղզ իսստարները համարում էին որպես սուրբ կենդանիներ, 20-րդ դարում դառնում են որսագողության օբյեկտ։ Օրոզկուլը՝ արգելոցի եգերը, նվերների դիմաց թույլ է տալիս կտրել վերապրուկային սոճիները։
Գրականություն
Կատեգորիա:Գրքեր այբբենական կարգով Կատեգորիա:Չինգիզ Այթմատովի ստեղծագործություններ
Ամուրիկ
Ամուրիկ (Fringilla coelebs), սերինոսների ընտանիքի թռչուն։ Նստակյաց է, Հայաստանում տարածված։
Արտաքին կառուցվածք
Մարմնի երկարությունը 14,5 սմ է, թևերի բացվածքը՝ 24,5-28,5 սմ, կենդանի զանգվածը՝ 20-25 գ։ Թևերի վերին մասը սպիտակ շերտով է, գոտկատեղը կանաչավուն է, պոչի եզրային փետուրները՝ սպիտակ մեծ հատվածով։ Արուի ճակատը սև է, գագաթը՝ մոխրակապույտ, մարմինը ներքևից՝ վարդագույն երանգով։ Էգը վերևից մոխրադարչնագույն է, ներքևից՝ բաց դարչնագույն։ Երիտասարդը նման է էգին։
Կենսակերպ
Ամուրիկները շրջում են երամներով։ Աշնանը և ձմռանը այլ տեսակների հետ կազմում են մեծ երամներ։ Բնակվում է անտառներում, այգիներում, պուրակներում։ Սնվում է սերմերով, բուսական կերով։ Բույնը գավաթաձև է՝ չոր խոտաբույսերից, մամուռից, քարաքոսերից։ Ունի գեղագիտական, ճանաչողական և գիտական նշանակություն։
Օգտակար է, ոչնչացնում է մոլախոտերը։
Բազմացում և զարգացում
Բնադրում է ծառերին։ Դնում է 19 մմ տրամագծով, կապտականաչավուն՝ դարչնավուն վրձնախազերով 4-5 ձու։ Թխսակալում է 12-13 օր, ձագերը ձվից դուրս են գալիս 13-14-րդ օրը։ Հարմարված է անազատ պայմաններին։
Սառա Պենցո
Սառա Պենցո (Sara Penzo, ), իտալացի ֆուտբոլիստ, «Ռոմա» թիմի (2018 թվականից) և Իտալիայի հավաքականի դարպասապահ։ Մինչև 19 տարեկան աղջիկների 2008 թվականի Եվրոպայի չեմպիոն։
Ակումբային
2007 թվականին 17-ամյա Սառան տեղափոխվել է Ա Սերիայում հանդես եկող Սասսարի քաղաքի «Տորրես» թիմ։ Մրցաշրջանում թիմը դարձել է Իտալիայի առաջնության արծաթե մեդալակիր, միաժամանակ Սառայի ջանքերի շնորհիվ նվաճել է երկրի գավաթը։ 2008 թվականի ամռանը Սառան, որպես մինչև 19 տարեկան աղջիկների Եվրոպայի նոր չեմպիոնուհի, հրավիրվել է իտալական «Վենետիկ 1984» ակումբ, որտեղ Սառան խաղացել է երեք տարի։ 2011 թվականի օգոստոսի 22-ին հաստատվել է իտալացու տեղափոխությունը Շվեյցարիայի առաջին լիգայի «Բազել» թիմ, սակայն մեկ տարի անց՝ 2012 թվականի հունիսի 15-ին, Սառան վերադարձել է հայրենիք և դարձել «Բրեշիա»-ի խաղացող ։ 2013-2017 թվականներին Սառան խաղացել է «Տավանյակո»-ի կազմում, որի հետ 2013/2014 մրցաշրջանում նվաճել է Իտալիայի գավաթը։
Հավաքականում
Սառան խաղացել է մինչև 14, 17 և 19 տարեկանների հավաքականներում։ Նա հինգ խաղերից չորսն է անցկացրել 2008 թվականի հուլիսին Ֆրանսիայում կայացած Եվրոպայի մինչև 19 տարեկանների առաջնությունում։ Մրցաշարում միակ գնդակը բաց է թողել միայն Ֆրանսիայի հավաքականից (գնդակը խփել է ֆրանսուհի Էժենի Լե Սոմմերը), եզրափակչում դարպասն անառիկ է պահել՝ թիմին թույլ տալով հաղթել Նորվեգիային և նվաճել չեմպիոնի տիտղոսը։ Միաժամանակ Սառան ընդգրկվել է մրցաշարի լավագույն խաղացողների ցուցակում ։ 2009 թվականին Սառան հրավիրվել է մասնակցելու 2009 թվականի Եվրոպայի առաջնությանը հավաքականում՝ որպես պահեստային դարպասապահ, սակայն Աննա Մարիա Պիկարելին արդեն խաղում է եղել, և նա ոչ մի խաղի չի մասնակցել ։
Արտաքին հղումներ
Կատեգորիա:Իտալացի կին ֆուտբոլիստներ Կատեգորիա:Ֆուտբոլի դարպասապահներ Կատեգորիա:Եվրոպայի չեմպիոններ
Ագուլիսի լեռներ
Ագուլիսի լեռներ, լեռներ Ադրբեջանի Նախիջևանի Ինքնավար Հանրապետությունում, Սյունյաց լեռնահամակարգում, Ագուլիս գյուղի շրջակայքում ։
Ծանոթագրություններ
Կատեգորիա:Նախիջևանի լեռնաշղթաներ
Լի Ջեյոն
Լի Ջեյոն (հանգըլ՝ 이재용, ), հարավկորեացի բիզնես մագնատ, Սամսունգ Էլեկտրոնիքսի փոխնախագահ։ Սամսունգի նախագահի՝ Լի Գոնհիի որդին է և համարվում է հոր իրավահաջորդը։ Հարավկորեական մամուլի կողմից անվանվում է «Սամսունգի թագաժառանգ», խոսում է անգլերեն և ճապոներեն ։ Լիի հարստությունը գնահատվում է 7.9 մլրդ ԱՄՆ դոլար՝ նրան դարձնելով Հարավային Կորեայի ամենահարուստ 3-րդ մարդը ։
2014 թվականին Ֆորբս ամսագրի կողմից Լին ճանաչվել է աշխարհի ամենաազդեցիկ 35-րդ անձը, ինչպես նաև հոր հետ՝ ամենաազդեցիկ կորեացիները ։ 2017 թվականի օգոստոսի 27-ին Լի Ջեյոնը կաշառակերության մեղադրանքով դատապարտվել է հինգ տարվա ազատազրկման ։
Վաղ տարիներ
Լին սովորել է Սեուլի ազգային համալսարանում և Արևելյան Ասիայի պատմության ոլորտում ստացել բակալավրի աստիճան, այնուհետև Կեոյի համալսարանում բիզնեսի կառավարման ոլորտում ստացել է մագիստրոսի աստիճան։ Սովորել է նաև Հարվարդի բիզնես դպրոցում՝ նպատակ ունենալով ստանալ բիզնեսի կառավարման դոկտորի աստիճան՝ կենտրոնանալով էլեկտրոնային առևտրի վրա, սակայն աստիճանը չի ստացել ։
Անձնական կյանք
Լին հազվադեպ է հայտնվում հասարակության առջև և խուսափում է հասարակայնությունից։ Իմ Սերիունի հետ ունեն 2 երեխա, ումից բաժանվել է 2009 թվականին ։ Լին հետաքրքրվում է գոլֆով և ձիարշավով ։
Արտաքին հղումներ
Կատեգորիա:Սամսունգ Կատեգորիա:Հարավկորեացի գործարարներ
Ցվետնոգորսկ
Ցվետնոգորսկ (Цветногорск), գյուղ Ռուսաստանի Խակասիա հանրապետության Բոգրադսկի շրջանի կազմում։
Բնակչությունը 2004 թվականին գրանցված տվյալներով կազմում էր 73 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Բոգրադսկի շրջանի բնակավայրեր
السعودية.
السعودية. (Ալ Սաուդիա), Սաուդյան Արաբիայի վերին մակարդակի ազգային դոմեններից է։ Օգտագործման մեջ է մտել 2010 թվականի մայիսի 5-ին ։
Տես նաև
Կատեգորիա:Վերին մակարդակի ազգային դոմեններ
Անդիպաքսի
Անդիփակսի (Αντίπαξοι) կամ Անտիփակսոս (Αντίπαξος), հունական կղզի Հոնիական ծովում։
Աշխարհագրություն
Հոնիական կղզիներից մեկը։ Կղզու ընդհանուր մակերեսը 5 կմ2 է։ Աշխարհագրորեն տեղակայված է Պակսի կղզուց մոտավորապես 3 կմ հեռու։
2001 թվականի տվյալների համաձայն, կղզում ապրել են 64 մարդ։ Ներկայումս տեղացիերի հիմնական զբաղմունքը խաղողագործությունն է։ Զարգանում է նաև զբոսաշրջությունը։
Աղբյուրներ
Կատեգորիա:Հունաստանի կղզիներ Կատեգորիա:Կղզիներ այբբենական կարգով
Տեստերեպ (կղզի)
Տեստերեպ (Տեր Ստրեպ), (Testerep, Ter Streep), Հյուսիսային ծովի ձկնորսական կղզի, ժամանակին ողողել է ներկայիս Բելգիայի ափերը։ Կղզին առաջին անգամ հիշատակվել է 992 թվականին ։ Կղզու անունը առաջացել է tehstera raipa-ից, ինչը նշանակում է «Հյուսիսային հողի գիծ» ։ Տեստերեպը մայրցամաքից բաժանված էր Տեստերեպերգյոլ փոքր նեղուցով ( Testerepergeul), որը 12-րդ դարից սկեց աստիճանաբար չորանալ։ Հյուսիսային ծովի մակարդակի իջեցման պատճառով Տեստերեպը ամբողջովին միացավ մայրցամաքին։
Տեստերեպը բնակեցված է եղել 7-ից 8-րդ դարերում ։ Համեմատաբար ավելի շատ բնակեցված են եղել Օստանդեն՝ Արևելյան արվարձանում (oost, արևելք + einde, եզր), Վեստենդեն՝ Արևմտյան արվարձանում (west, արևմուտք+ einde, եզր, վերջ) և Միդդելկերկեն՝ կղզու կենտրոնում (west, կենտրոն + einde, եկեղեցի)։
Կղզին հանդիսացել է Ֆլանդրայի կոմսերի սեփականությունը, և տրամադրված է եղել սուրբ Պյոտրի աբբայության օգտագործմանը՝ Գենտեում։ Հիմնական եկամտի աղբյուրները են հանդիսացել ոչխարաբուծությունը ։
Ծանոթագրություն
Կատեգորիա:Բելգիայի պատմություն Կատեգորիա:Հյուսիսային ծովի կղզիները Կատեգորիա:Բելգիայի կղզիներ
Ավանիսի խաչքար (Շողագավանք)
Ավանիսի խաչքար, գտնվում է Հայաստանի Գեղարքունիքի մարզի Ձորագյուղ, գյուղի մեջ գտնվող Շողագավանք վանական համալիրի 2-րդ եկեղեցու արևմտյան պատի մոտ՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.4) ։
Տեղադրություն
Խաչքարը գտնվում է Շողագավանք վանական համալիրի 2-րդ եկեղեցու արևմտյան պատի մոտ։
Վիմական արձանագրություն
Համաձայան արձանագրության՝ խաչքարը նվիրված է Ավանիսին։
Ծանոթագրություններ
Կատեգորիա:Շողագավանքի խաչքարեր Կատեգորիա:Խաչքարերի վիմական արձանագրություններ
Տիպ 59
Տիպ 59 (59式, Type 59), խորհրդային Տ-54 տանկի բազային ստեղծված 1950-ականների չինական միջին տանկ։
Ստեղծման պատմությունը
1949 թվականին քաղաքացիական պատերազմի ավարտից հետո Չինաստանի Ժողովրդական Հանրապետության ժողովրդաազատագրական բանակը կանոնավոր էր, սակայն սպառազինության մեծ մասը բարոյապես հնացել էր կամ շտապ վերանորոգում էր պահանջում։ Դա վերաբերում է նաև Չինաստանում առկա Երկրորդ համաշխարհային պատերազմի ժամանակաշրջանի տանկերին, որոնք արտադրվել են ամերիկացիների կամ ճապոնացիների կողմից։ Հետագայում ԽՍՀՄ-ից Չինաստան է մատակարարվել մեծ քանակությամբ ռազմական տեխնիկա, այդ թվում Տ-34-85 տանկը, 100-մմ տրամաչափով ՍՈւ-100 հրետանային ինքնագնաց կայանքը, ԲՏՌ-40 և ԲՏՌ-152 զրահամեքենաները։ 1950-ական թվականների սկզբին հաջորդեց մեծ թվով տեխնիկայի մատակարարման նոր ալիք, այս անգամ հիմնականում Տ-54 տանկեր, որի արտադրությունն ավելի ուշ հաստատվել է Չինաստանի կողմից «Տիպ 59» անվան տակ։ Չինաստանի Բաոտոու գործարանում արտադրված առաջին տանկերի սարքավորումները թույլ էին՝ բացակայում են 100-մմ կայունացման համակարգը և գիշերային տեսանելիության սարքը։ Սակայն ավելի ուշ այդ տանկերը զինվել են գիշերային տեսանելության սարքերի ինֆրակարմիր ճառագայթումներով հրամանատարի, նշանառուի և վարորդի համար, ինչպես նաև թնդանոթի կայունացման համակարգով։ Տանկի առջևի հատվածում տեղադրված և թնդանոթի հետ միացված 7,62-մմ գնդացիր նշվում էին որպես Տիպ 59Տ, իսկ 12,7-մմ տրամաչափի խորհրդային ԴՇԿ գնդացիրը, որը տեղադրված է լյուկի մոտ, ստացել է Տիպ 54 նշանակումը։ Բրիտանական MEL ընկերությունը տեղակայել է ոչ մեծ քանակությամբ գիշերային տեսանելիության սարքեր Տիպ 59 տանկերի վրա՝ ներառյալ վարորդի շրջադիտակը, ինչպես նաև նշանոցները հրամանատարի և նշանառուի համար։ Ավելի ուշ բազմաթիվ այդպիսի տանկեր նկատել են ներսում տեղադրած լազերային հեռաչափերով։
Տանկի հետագա զարգացումը
Տիպ 59 տանկին փոխարինման է եկել Տիպ 69 տանկը, որը ստեղծվել է նույն բազայի վրա։ Դրա հիմնական տարբերությունը համարվում էր 100-մմ հարթափող թնդանոթի կիրառությունը 100-մմ ակոսավոր թնդանոթի փոխարեն։ Այնուհետև ստեղծվել է Տիպ 79 տանկը, որն արտադրվում էր ոչ մեծ թվով 1980-ական թվականներին։ Սակայն մինչ այդ տվյալ տանկերը արդեն հասցրել էին սպառել իրենց ռեսուրսները, ինչի արդյունքում Տիպ 79 տակի արտադրության հետ զուգահեռ Չինաստանը սկսել է նոր տակի նախագծումը։ Այդ տանկն է դարձել 1988 թվականին հայտնված Տիպ 80 տանկը։
Տիպ 59 տանկը զանգվածային մշակույթում
Հարկ է նշել, որ զրահատեխնիկայի մարտավարատեխնիկական բնութագիրը և դրա կիրառության առանձնահատկությունները բազմաթիվ համակարգչային խաղերում հաճախ իրականությունից հեռու են։
Ծանոթագրություններ
Կատեգորիա:Չինաստանի տանկեր Կատեգորիա:Հիմնական մարտական տանկեր Կատեգորիա:Տանկեր այբբենական կարգով
Ստարոտիմոշկինո (գյուղ, Աուրգազինսկի շրջան)
Ստարոտիմոշկինո (Старотимошкино, Иҫке Тимешкә), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 55 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աուրգազինսկի շրջանի բնակավայրեր
Կոզլովկա (գյուղ, Կազանկայի շրջան)
2001 թվականի տվյալներով Կոզլովկա գյուղում բնակվում էր 36 մարդ։ Բնակավայրը զբաղեցնում է 0,202 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1922 թվականին հիմնադրված բնակավայրեր
Ջոն Նելսոն
Ջոն Նելսոն (John Nelson, ), ամերիկացի իրավաբան, քաղաքական գործիչ և ԱՄՆ-ի 17-րդ գլխավոր դատախազ։
Վաղ կյանքը
1811 թվականին ավարտել է Վիլհելմի և Մարիի քոլեջը, իսկ 1813 թվականին ընդունվել է փաստաբան՝ պրակտիկան սկսելով Ֆրեդերիկում։
Կարիերա
Իր կարիերայի սկզբում Մերիլենդ նահանգում զբաղեցրել է մի շարք պաշտոններ։ Դրանից հետո Մերիլենդի 4-րդ շրջանից ընտրվել է ԱՄՆ-ի ներկայացուցիչների պալատ։ 1821 թվականի մարտի 4-ից մինչև 1823 թվականի մարտի 3-ը եղել է ներկայացուցիչ։ 1825 թվականին Ջոն Նելսոնը Փրինսթոնի համալսարանում ստացել է իրավագիտության բնագավառում աստիճան ։
1831-1832 թվականներին նշանակվել է երկու Սիցիլիաների թագավորության գործերի ժամանակավոր հավատարմատար ։
1843 թվականի հուլիսի 1-ին նախագահ Ջոն Թայլերը նրան նշանակել է ԱՄՆ-ի գլխավոր դատախազի պաշտոնում, որը զբաղեցրել է մինչև նախագահական ժամկետի ավարտը։ 1844 թվականին Աբելյա Ապշերայի հանկարծակի մահվան հետ կապված մի ամիս նաև կատարել է պետական քարտուղարի պարտականությունները ։
Ջոն Թայլերի նախագահական ժամկետի ավարտից հետո Նելսոնը հեռացել է պետական ծառայությունից և վերադարձել է Բալթիմոր։
Անձնական կյանք
Նելսոնն ամուսնացել է Ֆրենսիս Հարիոթ Բերոզի հետ, որը ԱՄՆ-ի ծովային կորպուսի 2-րդ հրամանատար Ուիլյամ Ուորդ Բերոուզ I-ի դուստրն էր։ Ամուսնության ընթացքում նրանք ունեցել են երկու երեխա՝ Մերի Սիմ Նելսոնը (1819-1880) և Ռոզա Լոնդոնիա Նելսոնը (1825-1894) ։
Իր առաջին կնոջ 1836 թվականին մահվանից հետո 1838 թվականին մարտի 13-ին ամուսնացել է Թոմաս Թենանթի դստեր՝ Մաթիլդա Թենաթի հետ ։ Ամուսնության ընթացքում նրանք ունեցել են երկու երեխա՝ Ջոզեֆ Սթորի Նելսոնը և Թեննաթ Նելսոնը։
Ջոն Նելսոնը մահացել է 1860 թվականի հունվարի 8-ին Մերիլենդ նահանգի Բալթիմոր քաղաքում ։
Աննա (ֆիլմ, 2019)
«Աննա» (Анна), լոնդոնաբնակ իսրայելցի կինոռեժիսոր Դեկել Բերենսոնի նկարահանած կենդանի գործողությամբ կարճամետրաժ ֆիլմ ։ 15 րոպեանոց ֆիլմն անդրադառնում է իրական աշխարհի սոցիալական և հումանիտար խնդիրներին՝ պատկերելով օտարերկրյա տղամարդկանց համար Ուկրաինայում կազմակերպված «Սիրո շրջագայությունները», ովքեր կին զուգընկեր են փնտրում՝ տուն տանելու համար   ։
Ֆիլմի պրեմիերան կայացել է Կաննի 72-րդ կինոփառատոնում, արժանացել է BIFA մրցանակի, ընդգրկվել է BAFTA-ի կարճ ցուցակում, առաջադրվել է Իսրայելի և Ուկրաինայի կինոակադեմիաների մրցանակաբաշխություններում։
Սյուժե
Աննան միջին տարիքի միայնակ մայր է և ապրում է պատերազմից ավերված Արևելյան Ուկրաինայում, որևէ փոփոխության հույս չունի։ Մսի վերամշակման գործարանում աշխատելու ժամանակ նա լսում է ռադիոգովազդ՝ մասնակցելու օտարերկրյա տղամարդկանց համար կազմակերպված երեկույթին, ովքեր, սեր փնտրելու նպատակով, շրջում են երկրով մեկ։ Աննան դստեր հետ միասին հայտնվելով այնտեղ, առերեսվում է ծերության իրողությունների հետ և հասկանում տղամարդկանց իրական մտադրությունները։ Նրանք երկուսն էլ գիտակցում են իրավիճակի անհեթեթությունն ու անարգանքը ։
Կինոփառատոներ
Ֆիլմը ստացել է բազմաթիվ մրցանակներ, ցուցադրվել է մոտ 350 փառատոներում և ընտրվել ավելի քան 160 անգամ
Արտաքին հղումներ
Կատեգորիա:2019 ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ուկրաինական ֆիլմեր
Արտուր Աշ
Արտուր Աշ (Arthur H, ամբողջական անունը Արտուր Իժլին (Arthur Higelin), ), ֆրանսիացի երգերի հեղինակ և դաշնակահար։
Կենսագրություն
1990 թվականին թողարկել է իր դեբյուտային ալբոմ «Arthur H»֊ը, որն ներառում էր ռիթմային նորարարություններ և բալ֊մյուզետի էլեմենտներ (19-րդ դարում ֆրանսիական երաժշտության ոճ), ինչպես նաև վոկալային ոճ, որը նմանեցվում է Թոմ Ուեսթի ոճի հետ։ Համերգներով շրջագայել է Ֆրանսիայում և Ճապոնիայում, որից հետո թողարկել է երկրորդ «Bachibouzouk» ալբոմը, որտեղ Սքոթին և Ջոտին միանում է նաև սաքսոֆոնիստ Ջոն Հենդելսմանը։
1996 թվականին թողարկեց իր երրորդ «Trouble-Fête» ալբոմը, որի մեջ ընդգծված էին աֆրիկական, արևելյան և գնչուական երաժշտությունները։ Մեկ տարի անց գրեց կենդանի ալբոմ Fête Trouble֊ն և գնաց շրջագայությունների ԱՄՆ֊ում։ Ճամփորդությունն ավարտվեց 1998 թվականին Լոս Անջելեսում, որի ժամանակ Արտուրն ամուսնացավ իր խմբի անդամներից մեկի՝ Ալեքսանդրայի հետ՝ հենց բեմի վրա ։ 2000 թվականից սկսեց ակտիվ կերպով համերգներ ունենալ Ասիայում, Իտալիայում և Կանադայում բասիստ Բրեդ Սքոթի, կիթառահար Նիկոլ Ռեպակի և հարվածային գործիքների մասնագետ Լորեն Ռոբինի օգնությամբ։ Թողարկեց 4֊րդ ալբոմը՝ «Pour Madame X»֊ը և ևս մեկ կենդանի ալբոմ «Piano Solo»: Show Time֊ի թողարկման հետ կապված բացառիկ համերգ հունիսի 26-ին Փարիզում։ 2003 թվականին թողարկեց 5֊րդ «Négresse Blanche» ալբոմը։ Ծրագրավորում էր համերգներ ունենալ Չինաստանում, սակայն չինական իշխանությունները չթույլատրեցին և Աշը սկսեց աշխատել իր վեցերերոդ ալբոմի՝ «Adieu Tristesse» վրա, որը դարձավ իր կարիերայի ամենահաջողված գործը։ Ալբոմը ներառում էր մի շարք դուետներ, այդ թվում նաև իր հոր՝ Ժակ Իժլինի և հին ընկերոջ՝ Արտուր Մաթյե Շեդիդի հետ (վերջինս հայտնի է -M- մականունով)։
Շրջագայություններ ունեցել է Ֆրանսիայում, Լեհաստանում, Լիվանում և Կանադայում, որից հետո թողարկել է իր չորրորդ կենդանի ալբոմը՝ «Show Time»: 2008 թվականին կազմակերպել է հադուկ աուդիո֊վիզուալ մրցույթ Լուվրի «Duos éphémères»֊ում և պատրաստել է իր 7֊րդ ալբոմ «L’Homme du Monde»-ն, որը հնչում էր ավելի շատ ազգային ռոք ոճով։ Ձայնագրությունը ստացել է Վիկտուար դե լյա մյուզիք մրցանակը ։ Ընդամենը երկու տարի անց թողարկեց իր զույգ ալբոմ «Mystic Rumba»֊ն, որն ներառում էր Աշին բնորոշ հատուկ ոճը։ Մինիմալստիկան միջավայրը հնարավորություն տվեց ցուցադրել երաժշտի ամբողջ ձայնը և բացել։
Արդեն 2011 թվականին հավաքեց նոր խումբ, որտեղ ներառված էին կիթառահար Ջոզեֆ Շեդիդը («-M-»֊ի հարազատ եղբայրը), դաշնակահար Վինսենտ Թաուրելը, ինչպես նաև Էյմերիկ Վեյստրիխը և Ալեքսնադր Էնջելը՝ ռիթմ֊սեկցիայի համար պատասխանատու։ Թողարկվեց 9-րդ ալբոմը «Baba Love», մեկ տարի անց 10֊րդը՝ «L’Or Noir», մեկ տարի անց էլ 11-րդը՝ «L’Or d’Eros»։
Թեզխարաբ (Մարդինի գավառ)
Թեզխարաբ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ֆուտբոլի պատմության և վիճակագրության միջազգային ֆեդերացիա
Ֆուտբոլի պատմության և վիճակագրության միջազգային ֆեդերացիա (IFFHS), կազմակերպություն, որը հաշվառում է ֆուտբոլային պատմությունը և վիճակագրությունը ։ Կազմակերպությունը հիմնադրվել է 1984 թվականի մարտի 27-ին Լայպցիգում Ալֆերդո Պյոգեի կողմից այդ ժամանակվա ՖԻՖԱ-ի գլխավոր քարտուղար Հելմուտ Կայզերի աջակցությամբ Կազմակերպությունը գրանցված էր Աբու Դաբիում որոշ ժամանակ, սակայն 2010 թվականին տեղափոխվեց Գերմանիայի Բոնն քաղաք։ ։
Ծանոթագրություններ
Կատեգորիա:Ֆուտբոլային կազմակերպություններ
Խորհրդա-ռումինական հարաբերություններ
Խորհրդա-ռումինական հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Ռումինիայի միջև
1916–1917 թվականներին Ռումինիայի կառավարությունը պայմանագիր կնքեց Ռուսաստանի կառավարության հետ, որով Ռուսաստանը պարտավորվում էր մինչև պատերազմի ավարտը Կրեմլում պահել Ռումինական թագավորության ոսկու ռեզերվները։ 1918 թվականի սկզբին, Բեսարաբիայում Ռումինիայի ռազմական ինտերվենցիայից հետո, նորաստեղծ բոլշևիկյան կառավարությունը խզեց բոլոր դիվանագիտական հարաբերությունները և բռնագրավեց ռումինական գանձը։
Երկրների միջև դիվանագիտական հարաբերությունները հաստատվել են 1934 թվականի հունիսին։ 1940 թվականի համաձայնագրով Բեսարաբիան և Հյուսիսային Բուկովինան վերամիավորվեցին ԽՍՀՄ թվականի հետ։ 1941 թվականի հունիսին Ռումինիան ֆաշիստական Գերմանիայի հետ դաշնակցած հարձակվեց ԽՍՀՄ-ի վրա։ Ֆաշիստական վարչակարգի տապալումից հետո Ռումինիան 1944 թվականի սեպտեմբերին զինադադար կնքեց ԽՍՀՄ և հակահիտլերյան կոալիցիայի մյուս երկրների հետ (հաշտության պայմանագիրը կնքվեց 1947 թվականի փետրվարին)։
Դիվանագիտական հարաբերությունները վերականգնվեցին 1945 թվականի օգոստոսին։ 1948 թվականին կոմունիստական վերահսկողության տակ անցնելուց հետո Ռումինիան այլևս համահունչ քայլեր էր կատարում ԽՄԿԿ միջազգային քաղաքականությանը և նպատակներին համապատասխանելու համար։ Հետագայում կնքվեցին առևտրական և ծովագնացության (1947), «բարեկամության, համագործակցության և փոխօգնության» (1948) պայմանագրեր։ 1949 թվականի հունվարին ԽՍՀՄ ու Ռումինիան սոցիալիստական ճամբարի մյուս երկրների հետ մասնակցեցին տնտեսական փոխօգնության խորհրդի ստեղծմանը, ավելի ուշ՝ ստորագրեցին Վարշավայի պայմանագիրը։ Ստորագրվեցին նաև խորդա-ռումինական սահմանի կանոնակարգի պայմանագիր (1949), օդային կանոնավոր հաղորդակցության (1955), քիմիական ձեռնարկությունների կառուցման ասպարեզում Ռումինիայի Ժողովրդական Հանրապետությանն աջակցելու (1959), տնտեսական, գիտական և մշակութային համագործակցության (1960, 1966, 1970) համաձայնագրեր։ 1970 թվականին կնքվեց բարեկամության, համագործակցության և փոխօգնության նոր՝ 20-ամյա պայմանագիր։ Ստորագրվեցին քիմիական արդյունաբերական օբյեկտների կառուցման ասպարեզում խորհրդային տեխնիկական աջակցության և սարքավորումների մատակարարման (1970), հյուպատոսական (1972), տուրիզմի (1972) և այլ համաձայնագրեր։ 1980 թվականին արտադրության մասնագիտացման և կոոպերացման երկարաժամկետ (մինչև 1990 թվականը) ծրագիր։
Կատեգորիա:Ռումինիայի երկկողմ հարաբերություններ Կատեգորիա:ԽՍՀՄ-ի երկկողմ հարաբերություններ
Միսաքցիելի
Միսաքցիելի (მისაქციელი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 600 մետր բարձրության վրա։ Շրջկենտրոն Մցխեթից հեռու է 15 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2100 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Աննե-Մարի Ռինդոմ
Աննե-Մարի Ռինդոմ (Anne-Marie Rindom, ), դանիացի առագաստանավորդ, 2020 թվականի Ամառային Օլիմպիական խաղերի չեմպիոն , 2016 թվականի Ամառային օլիմպիական խաղերի բրոնզե մեդալակիր և 2015 ու 2019 թվականների աշխարհի չեմպիոն «Լազեր Ռադիալ» կարգում։
Կենսագրություն
Մինչև 2009 թվականը Ռինդոմը հանդես է եկել Եվրոպա կարգում, որում 2008 թվականի հուլիսին դարձել է աշխարհի առաջնության արծաթե մեդալակիր, իսկ 2009 թվականի հուլիսին՝ չեմպիոն։ Այնուհետև դանիացին տեղափոխվել է «ԼԱզեր Ռադիալ» օլիմպիական կարգ։ Նոր կարգում իր դեբյուտից մի քանի ամիս անց Ռինդոմը դարձել է երկրորդը պատանիների աշխարհի առաջնությունում։ 2012 թվականին Ռինդոմը մասնակցել է Լոնդոնում անցկացված Ամառային օլիմպիական խաղերին և գրավել 13-րդ տեղը ։ 2012-ից 2016 թվականներին ընկած ժամանակահատվածում Աննա-Մարիան մի քանի հաղթանակ և բազմաթիվ մեդալներ է նվաճել Աշխարհի գավաթի էտապներում։ Սանտանդերում կայացած աշխարհի առաջնությունում Ռինդոմը զբաղեցրել է 7-րդ տեղը, ինչը նրան թույլ է տվել կրկին ստանալ օլիմպիական ուղեգիր։ 2015 թվականին դանիացին հաղթել է աշխարհի առաջնությունում Լազեր Ռադիալ կարգում։
2016 թվականի ամռանը Անն-Մարի Ռինդոմը մասնակցել է իր երկրորդ Օլիմպիական խաղերին։ Դանիացի միայն մեկ մրցավազքում է կարողացել առաջինը հասնել եզրագծին, սակայն այլ մրցարշավներում ցուցադրվող հետևողականորեն բարձր արդյունքները նրան թույլ են տվել պայքարել հաղթանակի համար մինչև վերջ։ Մեդալային մրցավազքի մեկնարկից առաջ Ռինդոմը 2-րդ տեղում էր՝ ընդամենը 8 միավոր զիջելով առաջատար հոլանդուհի Մարիտ Բաումեսթերին։ Այնուամենայնիվ, վճռական մրցավազքում Անն-Մարին եզրափակիչ գծին հասել է միայն 8-րդը, ինչի արդյունքում նրանից կարողացել է առաջ անցնել իռլանդացի Աննալիզ Մյորֆին ։
Արտաքին հղումներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ Կատեգորիա:2020 թվականի Ամառային օլիմպիական խաղերի չեմպիոններ
Բելյա Ունիոն
Բելյա Ունիոն (Bella Unión) բնակավայր Ուրուգվայի հարավարևելյան մասում, Արտիգաս դեպարտամենտում։
Բնակչություն
Բնակչությունը ըստ 2011 թվականի տվյալների կազմում է՝ 12 200 մարդ.
Աղբյուր։ Instituto Nacional de Estadística de Uruguay
Դորձանո
Դորձանո (Dorzano), կոմունա Իտալիայի Պիեմոնտ մարզի Բիելլա գավառում։
Բելյա Ունիոն
Ծանոթագրություններ
Կատեգորիա:Ուրուգվայի բնակավայրեր
Դորձանո
Բնակչությունը կազմում է՝ 446 մարդ (2008)։ Բնակչության խտությունը՝ 112 մարդ/կմ²։ Տարածքը կազմում է 4 կմ²։ Փոստային ինդեքս՝ 13881։ Հեռախոսային կոդ՝ 0161։
Կերակրափողի քաղցկեղ
Կերակրափողի քաղցկեղ, ըմպանը ստամոքսին միացնող խողովականման օրգանից՝ կերակրափողից, զարգացող քաղցկեղ ։ Հաճախակի ախտանշաններից են դիսֆագիան և քաշի կորուստը ։ Այլ ախտանշաններից կարող են լինել ցավը կլման ժամանակ, խռպոտ ձայնը, անրակի շրջանում մեծացած ավշային հանգույցները («նշիկներ»), չոր հազը, հնարավոր է նաև արյունախխում կամ արյունային փսխում ։
Դորձանո
Ժողովրդագրություն
Բնակչության թվաքանակի փոփոխությունները.
Կերակրափողի քաղցկեղ
Հիվանդության 2 հիմնական ենթատիպերն են կերակրափողային տափակ-բջջային կարցինոման (հաճախ կիրառվում է կրճատ տարբերակով՝ ԿՏԲԿ), որն առավել տարածված է զարգացող երկրներում, և կերակրափողի ադենոկարցինոման (ԿԱԿ)՝ զարգացած երկրներում ։ Հանդիպում են նաև ավելի քիչ տարածված տեսակներ ։ Տափակ բջջային կարցինոման առաջանում է կերակրափողը պատող էպիթելային բջիջներից ։ Ադենոկարցինոման առաջանում է կերակրափողի ստորին երրորդականում առկա գեղձային բջիջներից, առավել հաճախ, երբ վերջիններս արդեն վերափոխված են լինում աղիքային տիպի (հայտնի է որպես Բարետի կերակրափող) ։ Տափակ բջջային տիպի պատճառներից են ծխախոտը, ալկոհոլը, շատ տաք ըմպելիքները, ոչ լիարժեք սննդակարգը, Արեկա ընկույզը ։ Ավելի տարածված պատճառներից են ծխելը, ճարպակալումը, թթվային ռեֆլյուքսը ։
Հիվանդությունը ախտորոշվում է էնդոսկոպի միջոցով (օպտիկաթելքային խցիկով) կատարվող բիոպսիայով ։ Ծխելը թողնելը և առողջ սննդակարգը կարող են կանխարգելել հիվանդությունը ։ Բուժումը կախված է քաղցկեղի փուլից և տեղակայումից, պացիենտի ընդհանուր վիճակից և օրգանիզմի առանձնահատկություններից ։ Փոքր չափի լոկալիզացված տափակ-բջջային քաղցկեղների բուժման նպատակով կարող է կիրառվել միայն վիրաբուժական միջամտություն ։ Մնացած շատ դեպքերում քիմիոթերապիան, ճառագայթային թերապիայի հետ համակցված կամ առանց դրա, ուղեկցում է վիրահատական բուժմանը ։ Ավելի մեծ չափի ուռուցքների աճը կարող է դադարեցվել քիմիա- և ճառագայթային թերապիայի շնորհիվ ։ Հիվանդության ծանր ձևերի դեպքում, երբ պացիենտը ի վիճակի չէ ենթարկվելու վիրահատական բուժման, խորհուրդ է տրվում անցկացնել ամոքիչ բուժում ։
2012 թվականի տվյալներով՝ կերակրափողի քաղցկեղը իր տարածվածությամբ զբաղեցրել է 8-րդ տեղը տարվա ընթացքում տեղի ունեցած 456,000 դեպքերի մեջ ։ Այդ տարի վերջինս 400,000 մահվան դեպքերի պատճառ է դարձել, իսկ մինչև 1990 թվականը՝ մինչև 345,000 ։ Դեպքերի թիվը տարբեր երկրներում շատ տարբեր է, բոլոր դեպքերի համարյա կեսը տեղի են ունենում Չինաստանում ։ Տղամարդկանց շրջանում հիվանդության հանդիպման հաճախականությունը 3 անգամ շատ է, քան կանանց ։ Ելքը կախված է հիվանդության աստիճանից և ուղեկցող հիվանդությունների առկայությունից, բայց հաճախ լինում է անբարենպաստ, քանի որ ուշ է ախտորոշվում ։ 5 տարվա ապրելիություն հանդիպում է 13%-18% դեպքերում ։
Նշաններ և ախտանիշներ
Հիմնական ախտանշանները սովորաբար չեն հայտնաբերվում քանի դեռ քաղցկեղը չի ինֆիլտրացրել կերակրափողային խողովակի շրջագծի 60%, որի դեպքում արդեն քաղցկեղը արդեն գտնվում է զարգացման ուշ փուլում ։ Սկզբնական ախտանշանների ի հայտ գալը սովորաբար պայմանավորված է ուռուցքի առկայության պատճառով խողովակի նեղացմամբ ։
Առաջին և ամենատարածված ախտանշանը սովորաբար կլլման դժվարացումն է, որը հիմնականում սկզբում առաջանում է կոշտ սննդից, հետո նաև փափուկից և հեղուկներից ։ Կլլման ցավոտությունը ավելի քիչ է հանդիպում որպես առաջնային ախտանիշ ։ Տափակ բջջային կարցինոմայի դեպքում քաշի կորուստը սովորաբար սկզբնական ախտանիշ է, իսկ ադենոկարցինոմայի դեպքում ՝ ոչ ։ Հետագայում ախորժակի կորստի և թերսնուցման պատճառով մարմնի զանգվածը կարող է նվազել ։ Հետկրծոսկրային և էպիգաստրիալ շրջանի ցավերը հաճախ այրոցի զգացողություն են առաջացնում։ Սննդի կլլման ժամանակ ցավը կարող է սրանալ։ Այլ նշան է ուռուցքով կոկորդային հետադարձ նյարդի ճնշմամբ պայմանավորված անսովոր խռպոտ հազը։ Ուռուցքը կարող է ընկճել կլլման ժամանակ կերակրափողի բնականոն գալարակծկանքը։ Դրա հետևանքով առաջանում է սրտխառնոց, փսխում, սննդի ռեգուրգիտացիա (հետհոսք) և հազ ։ Կա նաև ասպիրացիոն թոքաբորբի զարգացման բարձր ռիսկ սննդի ոչ ֆիզիոլոգիական միացումներով (խուղակներով) շնչառական ուղիներ ներթափանցման պատճառով, որոնք կարող են առաջանալ կերակրափողի և շնչափողի միջև ։ Այս լուրջ բարդության վաղ նշաններն են խմելու կամ ուտելու ընթացքում ծագած հազը ։ Ուռուցքի մակերեսը կարող է լինել փխրուն և արյունահոսել՝ առաջացնելով արյունային փսխում։ Տեղային կառույցների ճնշումը առաջ է գալիս հիվանդության ուշ փուլերում ՝ բերելով այնպիսի խնդիրների, ինչպիսիք են՝ վերին շնչառական ուղիների օբստրուկցիայի և վ երին սիներակային համախտանիշի։ Հանդիպում է նաև հիպերկալցեմիա (արյան մեջ կալցիումի մակարդակի բարձրացում) ։
Եթե քաղցկեղը տարածվում է այլ շրջաններ՝ կարող են առաջանալ ախտանշաններ՝ կապված մետաստազավորման հետ։ Հիմնականում տարածվում է դեպի շրջակա ավշային հանգույցներ, լյարդ, թոքեր և ոսկրեր ։ Լյարդի մետաստազները կարող են դեղնուկի և որովայնի այտուցի (ասցիտ) պատճառ դառնալ։ Թոքերի մետաստազները, այլ ախտանշանների հետ մեկտեղ, թոքերի շուրջ հեղուկի կուտակման հաշվին (թոքամզային հեղձուկ) առաջացնում են շնչառության խանգարում և հևոց (զգացողությունը սովորաբար կապված է շնչառության խանգարման հետ)։
Պատճառագիտություն
2 գլխավոր ձևերը (տափակ բջջային կարցինոման և ադենոկարցինոման) ունեն հստակ ռիսկի գործոններ ։ Տափակ բջջային կարցինոման կապված է կենսակերպի գործոնների հետ, որոնցից են ծխելը և ալկոհոլը ։ Ադենոկարցինոման կապված է երկարատև թթվային ռեֆլյուքսի հետ ։ Ծխախոտը երկու դեպքում էլ հանդիսանոում է ռիսկի գործոն ։ 2 ձևերն էլ առավել տարածված են 60 տարեկանից բարձր անձանց շրջանում ։
Տափակ բջջային կարցինոմա
Կերակրափողի տափակ բջջային կարցինոմայի առաջացման 2 գլխավոր ռիսկի գործոններին են պատկանում ծխախոտը (ծխելը և ծխախոտ ծամելը) և ալկոհոլը։ Ծխախոտի և ալկոհոլի համակցումը ունի ուժեղ սիներգիկ էֆեկտ ։ Որոշ տվյալներ փաստում են, որ բոլոր դեպքերի մոտ կեսը ծխախոտի և ալկոհոլի պատճառով են առաջանում և մոտ մեկ-երրորդը՝ ալկոհոլի, իսկ տղամարդկանց մոտ դեպքերի մեկ քառորդից ավելը պատահում են ծխախոտի և ալկոհոլի զուգակցման պատճառով ։ Ալկոհոլով պայմանավորված դեպքերը կապված են վերջինիս ալդեհիդային փոխանակության և դրա հետ կապ ունեցող որոշակի ֆերմենտնում մուտացիաների հետ ։ Այսպիսի փոխանակային տարբերակները համեմատաբար տարածված են Ասիայում ։
Այլ նպաստող ռիսկի գործոններից են շատ տաք ըմպելիքների (65 °C-ից կամ 149 °F բարձր) և վնասակար նյութերի ռեգուլյար օգտագործումը ։ Նիտրոզամինների (քիմիական միացություններ, որոնք հայտնաբերվել են և ծխախոտի ծխի, և նշված սննդամթերքների կազմում) դիետիկ ազդեցության բարձր մակարդակը նույնպես համարվում է ռիսկի գործոն ։ Անբարենպաստ սննդակարգի ազդեցությունը պայմանավորված է նիտրոզամիններ պարունակող վերամշակված և խորոված մսի, թթու բանջարեղենների և այլնի օգտագործումով, իսկ թարմ սննդամթերքների՝ քիչ ։ Այլ գործոններից են թերսնուցումը, սոցիալ-տնտեսական ցածր մակարդակը, և բերանի խոռոչի վատ հիգիենան ։ Արեկա ընկույզի ծամումը կարևոր ռիսկի գործոն է Ասիայում ։
Ֆիզիկական վնասվածքը կարող է բարձրացնել ռիսկը ։ Այն կարող է ներառել շատ տաք ըմպելիքներ խմելը ։
Ադենոկարցինոմա
Տղամարդկանց գեռակշռումը մասնավորապես արտահայտված է կերակրափողի քաղցկեղի այս տիպի դեպքում, և հանդիպում է մոտ 7-10 անգամ ավելի հաճախ ։ Այս անհավասարությունը կարող է կապված լինել այլ հայտնի ռիսկի գործոնների բնութագրիչների և փոխազդեցությունների հետ, ներառյալ՝ թթվային ռեֆլյուքսը և ճարպակալումը ։ Թթվային ռեֆլյուքսի երկարատև քայքայիչ էֆեկտները (ծայրահեղ տարածված վիճակ, որը հայտնի է նաև որպես գաստրոէզոֆագեալ ռեֆլյուքս հիվանդություն՝ ԳԷՌՀ) շատ մեծ կապ ունեն այս տիպի քաղցկեղի հետ ։ Երկարատև ԳԷՌՀ կերակրափողի ստորին հատվածում կարող է առաջացնել բջջային տիպի փոփոխություն ՝ ի պատասխան նրա տափակ բջջային էպիթելի փոփոխության ։ Բարրետտի կերակրափող անվանումով հայտնի այս ֆենոմենը կանանց մոտ գրեթե 20 տարով ավելի ուշ է հայտնվում, քան տղամարդկանց, հնարավոր է՝ հորմոնային գործոններով պայմանավորված ։ Ախտանշանային գաստրոէզոֆագեալ կամ գաստրոդուոդենալ ռեֆլյուքս ունենալը ավելի հավանական է դարձնում Բարետի կերակրափողի առաջացումը, որն էլ, իր հերթին, հետագա փոփոխությունների ռիսկն է բարձրացնում, վերջինս էլ կարող է նպաստել ադենոկարցինոմայի առաջացմանը ։ Զարգացող ադենոկարցինոմայի ռիսկը Բարետի կերակրափողի առկայության պայմաններում անհասկանալի է, և նախկինում հնարավոր է, որ եղել է գերագնահատված ։
Ճարպակալումը և քաշի ավելցուկը բարձր ռիսկի գործոններ են ։ Ճարպակալման հետ կապը համարվում է ամենաուժեղը ճարպակալում-կախյալ քաղցկեղի մեջ, չնայած դրա պատճառները դեռ լիովին պարզ չեն ։ Որովայնային ճարպակալումը զբաղեցնում է յուրահատուկ տեղ, հաշվի առնելով դրա սերտ կապը այս տիպի քաղցկեղի, ինչպես նաև Բարետի կերակրափողի և ԳԷՌՀ առաջացման հետ։ Ճարպակալման այս տեսակը բնութագրական է տղամարդկանց համար ։ Ֆիզիոլոգիապես, այն խթանում է ԳԷՌՀ և այլ քրոնիկ բորբոքային երևույթների առաջացումը ։
Helicobacter pylori վարակը (համարվում է, որ այն ախտահարել է երկրի բնակչության կեսից ավելիին) կերակրափողի ադենոկարցինոմայի համար ռիսկի գործոն չէ և նույնիսկ համարվում է պաշտպանիչ։ Բացի ԳԷՌՀ պատճառ և ստամոքսի քաղցկեղիի ռիսկի գործոն հանդիսանալուց, վարակը նաև մոտ 50%-ով իջեցնում է կերակրափողի ադենոկարցինոմայի առաջացման ռիսկը ։ Պաշտպանական ազդեցության կենսաբանական բացատրությունը պարզաբանված չէ ։ Համաձայն մի վարկածի՝ H. pylori -ի որոշ շտամներ իջեցնում են ստամոքսահյութիի արտադրությունը, դրանով իսկ նվազեցնելով վնասումը ԳԷՌՀ միջոցով ։ Վերջին տասնամյակում Արևմտյան բնակչության շրջանում H. pylori-ով վարակվածության մակարդակի նվազումը, որը կապված է հիգիենայի պահպանման բարելավման և սառեցված սննդամթերքների օգտագործման հետ, զուգահեռաբար կարող է լինել կերակրափողի ադենոկարցինոմայի բարձր ռիսկի գործոն ։
Իգական սեռական հորմոնները նույնպես կարող են ունենալ պաշտպանական ազդեցություն, քանի որ կերակրափողի ադենոկարցինոման ոչ միայն ավելի քիչ է տարածված կանանց շրջանում, այլ նաև առաջանում է կյանքի հետագա տարիներին՝ մոտ 20 տարով ավելի ուշ։ Չնայած շատ վերարտադրողական գործոնների ուսումնասիրությունները չեն տալիս հստակ պատկեր՝ այնուամենայնիվ համարվում է, որ կերակրող մայրերի մոտ ռիսկը նվազում ՝ կապված կրծքով կերակրման հետ ։
Ծխախոտ ծխելը բարձրացնում է ռիսկը, բայց կերակրափողի ադենոկարցինոմայի զարգացման հարցում նրա ազդեցությունը աննշան է՝ համեմատած տափակ բջջային կարցինոմայի հետ, իսկ ալկոհոլը չի դիտարկվում որպես պատճառ ։
Կլինիկական գնահատում
Չնայած բարիումով ռենտգեն կոնտրաստային հետազոտությամբ հնարավոր է օկկլյուզիոն ուռուցքի կասկածի առաջացում, ախտորոշման ամենալավ տարբերակը էնդոսկոպն է։ Վերջինս իրենից ներկայացնում է լույսով և տեսախցիկով ճկուն խողովակ, որն անցկացվում է կերակրափողով և հետազոտում պատը, և կոչվում է էզոֆագոգաստրոդուոդենոսկոպիա։ Վնասվածքի կասկածի տեղամասից վերցված բիոպսիան այնուհետև հյուսվածաբանական հետազոտության է ենթարկվում չարորակացման նշանների հայտնաբերման համար։
Կերակրափողի էնդոսկոպիկ ուլտրաձայնային հետազոտությունըը կարող է տրամադրել ինֆորմացիա ուռուցքի ներթափանցման աստիճանի և դրա ՝ դեպի հարակից ավշային հանգույցներ տարածվելու մասին։ Ուռուցքի տեղակայումը սովորաբար չափվում է դրա հեռավորությամբ ատամներից։ Կերակրափողը (25 սմ կամ 10 երկարությամբ) հիմնականում է բաժանվում է երեք մասի՝ տեղակայումը պարզելու համար։ Ադենոկարցինոմաները սովորաբար ախտահարում են ստամոքսին մոտ տեղակայված հատվածը, իսկ տափակ բջջային քաղցկեղը՝ կոկորդին, բայց դրանցից յուրաքանչյուրը կարող է ներգրավել կերակրափողի ցանկացած շրջան։